คือว่าผมมีอะไรกับแฟนพอเสร็จกิจแล้วพอดีวันนั้นแฟนมีประจำเดือน หลังมีอะไรกับแฟนวันต่อมาผมมีน้ำเหลืองๆเหมือนน้ำหนองออกมาพอผ่านไปอีกวันก็หายแต่มีตุ่มขึ้นบนอวัยวะเพศแล้วเหมือนว่ามันถลอกด้วย มันติดเชื่อทางเพศหรือปล่าวคับ
สวัสดีค่ะ จากที่เล่ามา มีน้ำสีเหลืองออกจากอวัยวะเพศและมีตุ่มแผลที่อวัยวะเพศ แสดงถึงการอักเสบนะคะโดยสามารถเกิดได้จากโรคติดเชื้อต่างๆ ได้แก่ การติดเชื้อซิฟิลิส การติดเชื้อเริม โรคติดเชื้อ chancroid หรือโรคแผลริมอ่อน การติดเชื้อรา การติดเชื้อแบคทีเรีย เป็นต้น นอกจากนี้ยังพบได้ในกรณีที่ไม่ติดเชื้อ เช่น โรค Behcet การแพ้ยา เป็นต้น**ดังนั้นแนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ